Publication: Magyar Közlöny
Issue: MK-2011-52 (Year: 2011, Number: 52)
Era: contemporary
Section: egységes környezethasználati engedélyezési eljárásról szóló 314/2005. (XII. 25.) Korm. rendelet (a továbbiakban: Khvr.)
Paragraph Index: 88

29. § Az Nkr. 8/E. §-a a következõ (1a) bekezdéssel egészül ki: „(1a) Az 5. melléklet I.1., II., III.1., valamint IV.1. pontjaiban foglalt eljárás esetében, azon szakkérdés vizsgálatára vonatkozóan, hogy a tevékenység következtében jelentõs környezeti hatások feltételezhetõk-e, az eljárásban szakhatóságként kijelölt hatóság az ügyfélnek az eljárás megindulása elõtt benyújtott kérelmére – az állásfoglalás közlésétõl számított hat hónapig felhasználható – elõzetes szakhatósági állásfoglalást ad ki. A hajózási hatóság az elõzetes szakhatósági állásfoglalást az eljárásában azon szakkérdés vizsgálatára vonatkozóan, hogy a tevékenység következtében jelentõs környezeti hatások feltételezhetõk-e, szakhatósági állásfoglalásként elfogadja, ha a hozzá, illetve a szakhatósághoz korábban benyújtott kérelem és a hozzá tartozó engedélyezési tervdokumentáció – a Khvr. 2/A. § (4) bekezdése alapján meghatározott – részeinek tartalma azonos.”

Source: https://magyarkozlony.hu/hivatalos-lapok/2aa24c11c1e3dbe4227fa7689c239a5957d36dc8/dokumentumok/1b2946dff90cd13720490f047dfc05f885132c94/letoltes